text: Kommune stopper med at dna-teste rådyr
  05 maj 2015 kl. 18.25
  Det gør de, selvom der er fundet flere døde rådyr både ved både Vamdrup og senest i Harte i mandags, så vil Kolding ikke længere dna-teste de dræbte dyr.
  Ifølge JydskeVestkysten vil man fra Kolding Kommunes side ikke længere tage ud for at tage dna-prøver fra de døde dyr for at undersøge, om det er en ulv, som har dræbt dyret.
  Kolding Kommune henviser folk til at henvende sig til Naturstyrelsen ved nye fund, det skriver avisen tirsdag.
  Kommunen har til gengæld lige fået flere svar på de to dna-prøver der er taget fra de to første rådyr, som tidligere i år blev fundet dræbt i Marielundskoven.
  Det viser sig at begge rådyr er nedlagt af en hanulv. Om det er en eller to ulve, ved man endnu ikke
  Selvom Kolding Kommune stopper med at dna-teste, vil de dog fortsat følge med i, hvilke nye ulvefund der kommer, og derfor have tæt kontakt til Naturstyrelsen, som overtager alt, hvad der har med ulvene at gøre.
  Derfor skal folk også henvende sig til vildt- og ulvekonsulenten hos Naturstyrelsen i Trekantområdet.
  